stanford-oval/wikipedia huggingface dataset:
המהדורה הצעירה
פורמט התוכנית

בתחילת התוכנית מתקיים תקציר של החדשות והכתבות אותם יסקרו במהלך התוכנית ומהווה פתיח לתוכנית.
במהלך התוכנית נסקרים מספר נושאים בצורת כתבות שטח וראיונות באולפן על ידי המנחה וכתבי החברה מזווית ראייה שמתואמת במיוחד לילדים ונוער. בנוסף, בתוכנית קיימות מספר פינות קבועות שחוזרות על עצמם בכל בתוכנית:
נתפסו ברשת - פינה עם הכתב לענייני טכנולוגיה עידו סולומון שבה מסקרים נושאי טכנולוגיה שונים שעומדים על סדר היום, לדוגמה: מכשיר סמארטפון חדש שיוצא לשוק.
שיחת כתב - פינה שבה המנחה עורך מעין ריאיון עם אחד מכתבי חדשות ערוץ 2 על נושא כלשהו שעומד על סדר היום.
היום לפני... - בפינה זו נעשה סקירה על אירוע מרכזי כלשהו, שחל באותו תאריך לפני מספר שנים.
השבוע לפני... (במהדורת סוף השבוע בלבד) - בדומה לפינה "היום לפני..." נעשה סקירה על אירוע מרכזי כלשהו שחל באותו שבוע של שידור התוכנית.
יצא לבדוק - פינה עם הכתב מנחם הורוביץ שבה הוא סוקר מספר מוצרים או שירותים בנושא מסוים, בדומה לפינתו שווה בדיקה בתוכנית חיסכון.
בין הפינות והכתבות השונות שמשודרות מופיע מדי פעם מעין "מעברון" עם שאלת טריוויה שמופיעה על המסך ולאחר מספר שניות מופיעה התשובה הנכונה. בדרך כלל מדובר על שאלה שקשורה לכתבה הבאה וה"מעברון" מהווה מעין פתיח לכתבה שמופיעה לאחריו.
בסיום התוכנית משודרת תחזית מזג האוויר.
אורך התוכנית בפורמט היומי הוא 20 דקות ובפורמט סוף השבוע הוא 30 דקות.
ראו גם

חמש וחצי
שש עם
מהדורה ראשונה
מהדורת החדשות המרכזית של חברת החדשות
הערות שוליים

↑  דוד אברהם, נווה אילן ג'וניור היי באתר וואלה!, 13 באוקטובר 2013
פסטיגל

| --- | --- |

כרזת הפסטיגל של שנת 2020, לרגל חגיגות ה-40 שנים למופעי הפסטיגל.
 בימוי:  חנוך רוזן, רועי שגב
 הפקה:  מיקי פלד סולן הפקות, NMC הפקות
 מדינה:  ישראל ישראל
 סוגה:  מחזמר, ילדים
 הצגת בכורה:  דצמבר 1981
 משך ההצגה:  שעתיים
 שפה:  עברית
 www.myfestigal.net
פסטיגל הוא מחזמר ישראלי לילדים, המוצג בחג החנוכה ומופיעים בו להקות, זמרים, שחקנים, דוגמנים, בדרנים, קומיקאים, סטנדאפיסטים וכוכבי רשת. עד שנת 2014, שולבה בו גם תחרות זמר.
הפסטיגל החל את דרכו בשנת 1981 וצבר מאז הצלחה רבה. מדי שנה הוא נערך בחיפה, בתל אביב, בירושלים ובבאר שבע.
שיר נושא > 1997–2001

בין שנים אלו לכל פסטיגל היה שיר נושא מקורי.
ב־1997 (פסטיגל 97), "בואו הולכים לפסטיגל"
ב־1998 (פסטיגל 98), "לילה טוב"
ב־1999 (פסטיגל 99), "שיר המילניום"
ב־2000 (צעצוע של פסטיגל), "חנות צעצועים"
ב־2001 (פלאנובלה של פסטיגל), "פלאנובלה"
כמו כן, בשנים 1997–1999 כללו מופעי הפסטיגל המנונים אשר נכתבו על ידי ילדים.
ב־1997, "להיות כאן ילד", מילים: יערה שבו, ביצוע: משתתפי הפסטיגל
ב־1998, "עולם אחר", מילים: גל לוסקי, ביצוע: מיכל ינאי, יעל בר זוהר וילדי הפסטיגל
ב־1999, "מכתב למנהיג", מילים: תום מורן, ביצוע: דפנה דקל וילדי הפסטיגל
שיר נושא > 2002–2015

בין שנים אלו לכל פסטיגל היה שיר נושא שהוא עיבוד עברי לשיר לועזי או חידוש עברי לשיר ישן, ברובם שירי פופ או רוק.
ב־2002, "סיפור מהסרטים" – (פסטיגל מהסרטים) "The Ketchup Song" (אנ')
ב־2003, "סביב כל העולם" – (פסטיגל סובב עולם) (חידוש לשירו של מייק בורשטיין מקדם אירוויזיון 1981)
ב־2004, "נומה נומה היי" – (לא יאומן כי פסטיגל) "Dragostea Din Tei"
ב־2005, "גיבור על העולם" – (פסטיגל גיבורי על) "Holding Out for a Hero"
ב־2006, "פסטיגל פנטזיה" – (פסטיגל גיבורי הממלכה האבודה) "The Final Countdown"
ב־2007, "זמן זה כוח" – (פסטיגל על הזמן) "Major Tom (Coming Home)" (אנ')
ב־2008, "תפוס ת'פסטיגל" – (תפוס ת'פסטיגל) "Can You Feel It" (אנ')
ב־2009, "תנו ברגליים" – (קונג פו פסטיגל) "I'm So Excited"
ב־2010, "לילה מטורף בפסטיגל" – (לילה מטורף בפסטיגל) "The Rhythm of the Night"
ב־2011, "i פסטיגל" – (i פסטיגל) "Mr. Saxobeat"
ב־2012, "Spy פסטיגל קדימה!" – (SPY פסטיגל) "Livin' La Vida Loca" (אנ')
ב־2013, "X פסטיגל" – (X פסטיגל) – "Euphoria"
ב־2014, "זמן משחקי הפסטיגל" – (משחקי הפסטיגל) – "When The Rain Begins To Fall" (אנ')
ב־2015, "עכשיו זה היי סקול פסטיגל" – (היי סקול פסטיגל) – "Heroes"
שיר נושא > 2016–הווה

בין שנים אלו שיר הנושא הוא שיר מקורי שנכתב במיוחד עבור הפסטיגל.
ב־2016, "שרים ביחד" – (היי סקול פסטיגל 2: הגמר הגדול) – מילים: אורי גרוס. לחן: אביב קורן.
ב־2017, "אגדה מעכשיו" – (סטורי של פסטיגל) – מילים: אורי גרוס. לחן: לורן דה פז.
ב־2018, "#Freestyle פסטיגל" – (#Freestyle פסטיגל) – מילים ולחן: דורון מדלי
ב־2019, "להתחבר לחיים" – (#PLAY פסטיגל) – מילים ולחן: דורון מדלי
ב־2020, "MY FESTIGAL" – (#MY פסטיגל) – מילים ולחן: דורון מדלי
ב־2021, "Sky High" – (SKYHIGH פסטיגל) – מילים ולחן: רון ביטון ואיתי שמעוני
ב־2022, "פסטיגל על פסטיגל – הפנטזיה מתעוררת לחיים" – מילים ולחן: רון ביטון ואיתי שמעוני
ב-2024, "Sing פסטיגל – תנו למוזיקה לחבר בנינו" – מילים ולחן: רון ביטון ואיתי שמעוני
ילדי הפסטיגל

"ילדי הפסטיגל" היה מנהג שהתקיים עד 2008. הילדים, בגילאי 5–14, שהשתתפו במופע, התקבלו לאחר מבחני בד בהם נבדקו כישורי השירה והריקוד שלהם. תפקידם של "ילדי הפסטיגל" היה לשיר את "מחרוזת שירי הפסטיגל", כדי להזכיר לצופים את השירים ששרו המשתתפים. השמעת מחרוזת השירים נעשתה בכל פסטיגל עד לשנת 1998, מלבד תחרויות הפסטיגל בשנים 1994 ו-1997.
החל מ-1999 לילדים ניתן שיר משלהם ששובץ כחלק מתחרות השירים בחלקו הראשון של המופע, ובנוסף הם השתתפו בחלקו השני של המופע.
בשנת 2007, קיימה הסתדרות הנוער העובד והלומד הפגנות מול הפסטיגל, לאחר שהתברר לה כי ילדי הפסטיגל מועסקים במשך שעות ובכלל זאת גם בשבתות ובלא ימי מנוחה, ובשכר נמוך משכר המינימום – בניגוד לחוקי ההעסקה. הנוער העובד והלומד פנה בנושא גם לפיקוח על העבודה במשרד התמ"ת. בעקבות כך החל מפסטיגל 2009 ילדים לא משתתפים במופע בתור "ילדי הפסטיגל".
בפסטיגל 2020 שצולם ולא היה מלווה בהופעות, החזירו הופעה של ילדים כחלק מהפסטיגל.
בפסטיגל 2024 חזרו ילדי הפסטיגל למופעים, אבל רק עם ילדה או ילד אחד בקטע פתיחת המופע ובשיר יד ביד.
ביקורות על המופע

ביקורת הופנתה כלפי הפסטיגל על שהפך בהדרגה מתחרות זמר בהשתתפות זמרים, למופע בידור בו מככבים שחקנים וכוכבי טלוויזיה, הנהנים מאהדת הילדים, בלי קשר ממשי ליכולת השירה שלהם או לאיכותם כזמרים. הדוגמה הראשונה הייתה זכייתה של מיכל ינאי בפסטיגל 1993, מנחת ערוץ הילדים באותה תקופה, אף שאיננה זמרת.
ביקורת אחרת, כהמשך לזו, היא על דחיקתם של השירים ממרכז הבמה לטובת האמנים וסיפור הנושא של הפסטיגל, כאשר הפירוטכניקה והכוכבים שהוא מציע, גוברים לטענת המבקרים על שירי התחרות.
ביקורות היו גם על סיפורי הנושא של הפסטיגל. כך למשל ב־6 בדצמבר 2021, שודרה כתבה בחדשות 12 בה הורים התלוננו על עלילת המופע והמסר הבעייתי העולה ממנו, כאשר דמותה של אליאנה תדהר ויתרה על חלומה הגדול כדי שתוכל להתחתן עם אהובה.
בשנת 2014 הוטחה ביקורת על "שיר הסלפי" של הפסטיגל אשר עורר זעם מצד הורים רבים. בנוסף, מספר אמנים הצטרפו למחאה זו. אך שיר זה בכל זאת צבר הצלחה רבה בקרבו של הנוער התקיים ב־2014, ועד הנערים של השנים 2020 והלאה.
בשנת 2015 זכה השיר "מילים פוגעות" לשלל ביקורות חיוביות מההורים והמבקרים על כך שהוא מעודד את הפסקת תופעת השיימינג והאלימות ברשתות החברתיות. בשיר זה השתתפו כל כוכבי הפסטיגל של אותה השנה.
בשנת 2021 מדריך בפנימייה, שליווה 90 מחניכיו לפסטיגל, בזמן צפייתו במופע התלונן על השורה "ילדים זה בלתי נסבל אני אשלח אותם לפנימייה, ילדים זה נורא". בתגובה, הפקת המופע שינתה את הטקסט.
שיאים > שיא השתתפות

| משתתף / משתתפת | מספר השתתפויות בפסטיגל | שנים |
| --- | --- | --- |
| אליאנה תדהר | 12 | 2011, 2012, 2013, 2014, 2015, 2016, 2017, 2018, 2019, 2020, 2021, 2022 |
| טל מוסרי | 10 | 1997, 1998, 2000, 2002, 2006, 2008, 2010, 2012, 2014, 2020 |
| יעל בר זוהר | 9 | 1996, 1998, 1999, 2000, 2003, 2005, 2009, 2012, 2020 |
| עודד פז | 8 | 2006, 2007, 2008, 2009, 2011, 2013, 2016, 2020 |
| אלון אולארצ'יק | 7 | 1985, 1986, 1987, 1988, 1991, 1993, 1994 |
| מיכל ינאי | 7 | 1993, 1995, 1996, 1998, 2000, 2016, 2020 |
| ריקי גל | 7 | 1981, 1982, 1984, 1985, 1986, 1993, 1994 |
| גידי גוב | 6 | 1986, 1987, 1988, 1989, 1991, 1992 |
| שלמה בראבא | 6 | 1983, 1984, 1987, 1988, 1990, 2008 |
| יגאל בשן | 6 | 1984, 1985, 1989, 1992, 1993, 1995 |
| תובל שפיר | 6 | 2011, 2012, 2013, 2014, 2016, 2020 |
| עוז זהבי | 6 | 2008, 2009, 2010, 2011, 2013, 2020 |
| דנה פרידר | 6 | 2007, 2008, 2011, 2012, 2014, 2020 |
| חני נחמיאס | 6 | 1991, 1992, 1993, 1997, 1999, 2020 |
| אדם | 6 | 1987, 1988, 1989, 1990, 1995, 2020 |
| מוני מושונוב | 5 | 1983, 1984, 1987, 1988, 1990 |
| מאיה בוסקילה | 5 | 2004, 2007, 2009, 2011, 2020 |
| רוני דואני | 5 | 2004, 2005, 2008, 2010, 2020 |
| שירי מימון | 5 | 1991 (כילדת פסטיגל), 2005, 2008, 2012, 2020 |
| שירה לוי | 5 | 2004 (כילדת פסטיגל), 2017, 2018, 2019, 2020 |
| עדי הימלבלוי | 5 | 2006, 2007, 2009, 2013, 2020 |
| לי בירן | 5 | 2010, 2011, 2014, 2017, 2020 |
| ציפי שביט | 5 | 1982, 1989, 1996, 2005, 2020 |
| אודי ואביעד | 5 | 2008, 2009, 2012, 2014, 2020 |
| שלומי שבת | 5 | 1990, 1991, 1994, 2008, 2013 |
| רן דנקר | 5 | 2004, 2005, 2006, 2020, 2021 |
| עודד מנשה | 5 | 1994, 1997, 2000, 2004, 2020 |
| דניאל מורשת | 5 | 2013, 2014, 2015, 2016, 2020 |
| רבקה זהר | 5 | 1985, 1986, 1987, 1988, 1990 |
| בן אל תבורי | 5 | 2002 (כילד פסטיגל), 2016, 2017, 2020, 2021 (כחלק מסטטיק ובן אל) |
| אמיר פיי גוטמן | 5 | 1997, 1998, 1999 (כחלק מ"היי פייב"), 2007, 2010 |
| עדי חבשוש | 5 | 2000, 2002, 2003 (כרקדנית), 2017, 2018 |
| הראל סקעת | 5 | 2004, 2005, 2007, 2020, 2024 |
| נועה קירל | 5 | 2018, 2019, 2020, 2021, 2024 |
| יהודה לוי | 5 | 2002, 2003, 2011, 2015, 2024 |
שיאים > שיא זכיות

| מקום | משתתף / משתתפת | מספר זכיות | שנים | הערות |
| --- | --- | --- | --- | --- |
| ראשון | אדם | 4 | 1987, 1988, 1989, 1990 |  |
| ראשון | אליאנה תדהר | 4 | 2011, 2012, 2013, 2014 | זכייתה בפסטיגל בשנת 2011 הייתה יחד עם תובל שפיר. |
| שני | יעל בר זוהר | 3 | 1996, 1999, 2000 |  |
| שני | אמיר פיי גוטמן | 3 | 1997, 1998, 2007 | זכייתו בפסטיגל בשנים 1997 ו-1998 הייתה כחלק מלהקת היי פייב. |
| שלישי | יהודה לוי | 2 | 2002, 2003 |  |
| שלישי | טל מוסרי | 2 | 2008, 2010 | זכייתו בפסטיגל בשנת 2008 הייתה יחד עם דון לני גבאי ובשנת 2010 יחד עם רוני דואני. |
| שלישי | רן דנקר | 2 | 2005, 2006 |  |
| שלישי | מיכל ינאי | 2 | 1993, 1995 |  |
| שלישי | רבקה זהר | 2 | 1985, 1986 |  |
שיאים > השירים שהושמעו הכי הרבה במופע

| שם השיר | מקום | מספר | שנים |
| --- | --- | --- | --- |
| יד ביד | 1 | 13 | 1983, 1984, 1985, 1987, 1988, 1989, 1990, 1991, 1992, 1998, 2010, 2020, 2024 |
| מיכאל | 2 | 5 | 1991, 1992, 1998, 2010, 2020 |
| קטן זה הכי כיף בעולם | 3 | 4 | 1998, 2010, 2017, 2020 |
| לעוף | 3 | 4 | 2004, 2010, 2020, 2024 |
שיאים > מצעדי שירי כל הזמנים

בשנת 2010 התקיים בערוץ הילדים מופע חגיגי לרגל 30 שנים לפסטיגל, בו התבקש הקהל לבחור את השיר הטוב ביותר בכל הזמנים. אלה היו שלוש הבחירות הראשונות:
| מקום | שם השיר | ביצוע | השתתפות בפסטיגל | המבצעים במופע החגיגי בערוץ הילדים |
| --- | --- | --- | --- | --- |
| 1 | הדרך אל הכפר | רבקה זהר | פסטיגל 1985 | רוני דלומי |
| 2 | ראש בראש | דון לני גבאי וטל מוסרי | פסטיגל 2008 | דון לני גבאי וטל מוסרי |
| 3 | מטרה מספר אחת | עדי הימלבלוי ואגם רודברג | פסטיגל 2009 | אמיר פיי גוטמן |
בשנת 2020, נערך מצעד דומה על ידי גלגלצ ומאקו. בתחרות זו השתתפו לא רק שירים מהפסטיגל, אלא גם שירים מפסטיבל שירי הילדים. להלן חמשת המקומות הראשונים (כולם שירי פסטיגל):
| מקום | שם | ביצוע | השתתפות בפסטיגל |
| --- | --- | --- | --- |
| 1 | לעוף | הראל סקעת | פסטיגל 2004 |
| 2 | נערה חשמלית | דנה פרידר | פסטיגל 2007 |
| 3 | שלוש חברות | דון לני גבאי, עדי הימלבלוי ושירה וילנסקי | פסטיגל 2006 |
| 4 | איש הברק | רן דנקר | פסטיגל 2005 |
| 5 | הילדים של העתיד | אליאנה תדהר ותובל שפיר | פסטיגל 2011 |
ראו גם

פסטיבל שירי הילדים
מותק של פסטיבל
שירוויזיון
שיר נולד
קנאביס רפואי

מיצוי נוזלי של קנאביס אינדיקה, של איגוד הרוקחים האמריקאי, לפני 1937
פרח יבש של זן קנאביס מסוג 'Trainwreck'
קנאביס רפואי הוא הכינוי לחלקים שונים של צמח הקנאביס או חומרים טבעיים שבודדו מן הצמח, כפי שאלו ניטלים במסגרת טיפול רפואי, כלומר לטיפול במחלות, כולל להקלה בתסמינים של מחלות ובעיות שונות. לצמח הקנאביס יש היסטוריה של אלפי שנים של שימוש רפואי בתרבויות רבות.
הקנאביס משמש להקלה על תסמינים של פוסט טראומה, כאב כרוני, הקלה על בחילות והקאות במטופלים בכימותרפיה וחולי איידס והטיפול בו ליישומים רפואיים אחרים נחקר.
לצד ההשפעות המשכרות של הקנאביס, יש לו השפעות פיזיולוגיות רבות, מהן הגורמות נזק, ומהן חיוביות. צריכה ממושכת או במינון גבוה, הניתן לעיתים לתרופה, כרוכה בהגברת הסיכון לבעיות שונות, כמו ירידה ביכולות קוגניטיביות, דלקת סימפונות כרונית אם נצרך באמצעות עישון, וכן סכנת התמכרות, אף על פי שמחקרים שונים מראים שהתמכרות זו נמוכה ופחותה משמעותית מזו הנגרמת בעקבות שימוש בסיגריות ובאלכוהול.
ניתן לצרוך קנאביס רפואי תוך שימוש במגוון שיטות, כולל אכילת מאכלים הכוללים אותו (בפרט עוגות ועוגיות), שתיית מיצוי המופק ממנו (כמו מעלי קנאביס שנטחנו למחית והורתחו במים עם מעט שמן שמסייע לספיגת קנבינואידים מסוימים), נטילת תמיסה או שמן המופקים מן הצמח, או אידוי (ואפורציה), עישון ועוד.
קנבינואידים סינתטיים אחדים זמינים כתרופות מרשם במדינות מסוימות; למשל: מרינול (זמין בארצות הברית וקנדה) ונאבילון (זמין בקנדה, מקסיקו, בריטניה, ובארצות הברית).
גם במדינות בהן צריכת קנאביס לצורכי פנאי אסורה בחוק, הצריכה הרפואית הוסדרה בחוק, למשל: אוסטריה, צ'כיה, פינלנד, גרמניה, ישראל, איטליה, הולנד, פורטוגל וספרד.
בארצות הברית, על אף שהחוק הפדרלי אוסר כל שימוש בקנאביס, הסדירו 21 מדינות ומחוז קולומביה בחוק את תחום הקנאביס הרפואי.
את ההסדרה המעודכנת בישראל אפשר למצוא תחת נוהל 106 שמתפרסם באתר משרד הבריאות.
ההבדלים בין קנאביס רפואי לקנאביס לצורכי פנאי (סם)

הנחה מקובלת בעולם הביו-רפואה היא שצריכת קנאביס רפואי נוטה להיות בטוחה יותר מאשר צריכת פנאי, שכן היא מתאימה יותר לנתוניו האנטומו-פיזיולוגיים של המטופל ונוטה פחות להטיה[דרוש מקור].
קנאביס רפואי ניתן ואמור להילקח על פי הוראת רופא ובפיקוחו של רוקח והוא נבדל מקנאביס הנצרך בפנאי בעיקר בהקשרים אלה:
כמות מדודה היטב: קנאביס רפואי ניתן במינון אופטימלי, כלומר, מתאים לגילו, מבנה גופו, ומצבו הביוכימי של המטופל.
תכולת CBD גבוהה יותר: בשל השפעותיו הרפואיות של ה-CBD, לעיתים בזני קנאביס רפואי כמות ה-CBD גבוהה יותר מאשר בזני קנאביס המשמשים להנאה. לעיתים נדירות ישנם זני קנאביס רפואי שמכילים אחוז CBD גבוה כמו אחוז ה-THC, או עם אחוזי THC נמוכים מאוד.
פרמקולוגיה

בקנאביס עשרות חומרים פעילים הנקראים בשם הכללי קנבינואידים. לא כולם בודדו ונחקרו, או אף זוהו. בגוף האדם יש קולטנים שנועדו לקלוט חומרים הדומים במאפייניהם לקנבינואידים, הנקראים אנדו - קנבינואידים והמיוצרים בגוף.
שני הקנבינואידים העיקריים הם ה-THC (החומר הפסיכו-אקטיבי העיקרי בצמח, מקל כאב[דרוש מקור], מרגיע, מעייף ומעורר תיאבון, נוגד בחילה) וה-CBD, לו פוטנציאל רפואי רחב יותר ובעל השפעה אנטי פסיכוטית, אפקטיבי לטיפול באפילפסיה מסוגים מסוימים ומאזן השפעות THC).
בגופנו לפחות שלושה קולטנים המופעלים על ידי קנבינואידים: CB1, CB2 ו-GRP55.
קולטנים מסוג CB1 נמצאים בעיקר במערכת העצבים המרכזית והשפעתם פסיכוגנית, ואילו קולטני CB2 מפוזרים ברחבי הגוף והשפעותיהם אנטי-דלקתיות וקשורות בכאב ובטונוס שרירים.
לקנבינואידים השפעות נוספות על הגוף, שאינן קשורות בקולטנים. הם נוגדי חמצון[דרושה הבהרה], הם מתפקדים כנוירופרוטקטורים המגנים על תאי עצב מפני הפעלת יתר שתוביל למותם ומפני התנוונות, והם מפחיתים את הלחץ התוך עיני. הם גם בעלי השפעות נוגדות דלקת, הקשורות בקולטני הקנבינואידים המצויים על תאי המערכת החיסונית ובגורמים נוספים.
ישנם מדענים החוקרים את ההשערה כי בצמח הקנאביס ישנו חומר אחד לפחות אשר יכול לעורר נוירוגנזה במערכת העצבים המרכזית (היווצרות תאים חדשים במוח הגולגולת ומוח השדרה) בבני אדם בוגרים אשר צמיחת גופם הגיעה להיקף מקסימלי מבחינה טבעית (נוירוגנזה מתרחשת באדם הבוגר בהיקף קטן על ידי למידה חושית מסוגים שונים ולפי מחקרים מסוימים גם מסוגים שונים של פעילות גופנית).
שימושים רפואיים

לקנאביס מיוחס מגוון השפעות בריאותיות מועילות כגון השפעות אנטי-אמטיות (נוגדות בחילה), אנלגזיות (נוגדות כאב) המסייעות בטיפול בכאב כרוני שאינו סרטני, טיפול להקאות ובחילות לרבות אלה הנגרמים על ידי כימותרפיה, השפעה נוגדת עוויתות, וכן עוררות תיאבון. קנאביס גם מסייע לטיפול בתסמינים של חולי איידס.
המכון לרפואה, המנוהל על ידי האקדמיה הלאומית למדעים של ארצות הברית, ערך מחקר מקיף בשנת 1999 להערכת היתרונות הבריאותיים הפוטנציאליים של הקנאביס והקנאבינואידים בתוכו. המחקר הגיע למסקנה כי קנאביס מועיל לטיפול בבחילות, אובדן תיאבון, כאב וחרדה. אף על פי שהמחקר הסתייג מצריכת קנאביס בדרך של עישון בשל החסרונות הבריאותיים הקשורים לעשן, צוות המחקר הגיע למסקנה שבאין ברירה גם עישון יהיה טיפול יעיל. בנוסף, המחקר הצביע על הקושי הטמון בשיווק הצמח שאין אפשרות לרשום עליו פטנט, מכיוון שחברות התרופות לא ישקיעו בו.
שימושים רפואיים > בחילות והקאות

קנאביס נמצא יעיל במניעת בחילות והקאות אצל חולים המטופלים בכימותרפיה. מחקרים השוואתיים מצאו שקנאבינואידים יעילים יותר מאשר כמה תרופות קונבנציונליות נגד הקאות כגון prochlorperazine, פרומתזין ו-metoclopramide.
שימושים רפואיים > כאב

קנאביס יעיל לטיפול בכאב כרוני (בהינתן והכאב קשור במחסור גופני באנדוקנבינואידים), בין אלו, כאבים נוירופתיים, פיברומיאלגיה, ודלקת מפרקים שגרונית. בטיפול פליאטיבי השימוש בקנאביס נמצא בטוח יותר מאשר אופיואידים.
שימושים רפואיים > בעיות נוירולוגיות

לאורך השנים הוצעו טיפולים מבוססי קנאביס לטיפול בכמה בעיות נוירולוגיות, ובין אלו טרשת נפוצה, אפילפסיה, ובעיות תנועה, זאת למרות מחסור בנתונים לגבי יעילות הטיפול. תחילת טיפולים אלו הגדילו בהדרגה את כמות המידע הרפואי, וזו נסקרה בשנת 2017 על ידי מחקר חסר תקדים בהיקפו של האקדמיה הלאומית למדעים, הנדסה ורפואה, שבחן ממצאים של 20 שנה, ומצא מצד אחד ראיות חד משמעיות לשיפור חלק מהסימפטומים של תסמונת טרשת נפוצה במספר מקרים ספציפיים (נמצא עבור קנבינואידים בתרופה אוראלית), ומצד שני הראה שלא נמצאה עדות רצינית ליעילותן של תרופות מבוססות קנאביס לאפילפסיה, טרשת אמיוטרופית צידית, מחולית ותסמינים נוירופסיכיאטריים מסוימים הקשורים למחלת הנטינגטון, תסמינים הקשורים למחלת פרקינסון או לסוגים של דיסקינזיה, דיסטוניה.
השימוש בקנאביס רפואי לטיפול בטרשת נפוצה מאושר בלמעלה מעשר מדינות. בדיקה שנעשתה ב-2012 העלתה שלא נמצאו בעיות סבילות, שימוש לרעה או התמכרות.
מחקר, שנערך בבית החולים איכילוב תל אביב ופורסם בפברואר 2021, מצא, ששימוש בקנאביס הפחית באופן ניכר את חומרת התופעה של נוירופתיה פריפרית, אצל חולי סרטן העוברים טיפולים כימותרפיים, ואפילו מניעת התופעה אצל חולים שהשתמשו בקנאביס לפני הטיפולים.
שימושים רפואיים > שימושים מאושרים בישראל

באפריל 2024 נכנסה לתוקף התקנה המעודכנת באשר לניפוק קנביס רפואי. ההסדרה המעודכנת מאפשרת לרופאים מורשים לנפק מרשמים לקנביס, למרות שאיננו תרופה כהגדרתה בחוק, ורק להתוויות שברשימה הבאה. שתי התוויות נותרו תחת ההסדרה הקודמת וינופקו על פי רישיונות, כפי שהיה עד לכניסת התקנה המעודכנת.
להלן רשימת השימושים שבהם ניתן יהיה לקבל מרשם לקנביס על פי ההסדרה שנכנסה לתוקף באפריל 2024: המרשמים יינתנו רק במערכת הציבורית ורק על ידי רופאים שהוכשרו לכך במיוחד.
למטופלים במחלה אונקולוגית פעילה, או בעת טיפול אנטינאופלסטי פעיל
למטופלים הסובלים ממחלת מעי דלקתית פעילה ומוכחת
למטופלים המאובחנים בכשל חיסוני נרכש (AIDS)
למטופלים המאובחנים בטרשת נפוצה (Sclerosis Multiple)
למטופלים המאובחנים בפרקינסון
למטופלים בגירים המאובחנים בתסמונת טוראט
למטופלים חולי אפילפסיה
למטופלים הסובלים מבעיה רפואית חשוכת מרפא ותוחלת חייהם הצפויה, אף אם יינתן להם טיפול רפואי, אינה עולה על שישה חודשים
למטופלים המאובחנים עם הפרעה בספקטרום האוטיסטי
למטופלים המאובחנים כסובלים מדמנציה
לשני שימושים יהיה צורך להמשיך ולבקש רישיונות, ואלו הם:
כאב,
התוויות פסיכיאטריות.
גם כאן, רק רופאים מורשים יוכלו לתת רישיונות, ורק במערכת הציבורית.
תופעות לוואי

שימוש בקנאביס רפואי לא פעם עלול להוביל להתמכרות אל הסם גם אם מתן התרופה ניתן בפיקוח רפואי. כך נמצא כי 3.4% מקרב בני הנוער בישראל, בשנת 1995 צרכו את הסם ו-4.6% מבוגרים, בעוד בשנת 2005 השתמשו 5.8 אחוזים מהנוער בקנאביס ו-8.5% מבוגרים. המאפיינים של ההתמכרות הם עיסוק מתמיד בהשגת הסם וצריכה כפייתית, וגמילות ממנו מסתיימות לרוב בחזרה לצריכה.
עם זאת, קיימות תופעות לוואי נוספות. נמצא כי קיימת עלייה של 40% בסיכון לפסיכוזה בקרב המשתמשים בקנאביס. קנאביס מעורר הפרעות נפשיות נוספות כמו  פסיכוזות, בייחוד בקרב צעירים, הזיות, פרנויה, אשליות והפרעה סכיזואפקטיבית, אופוריה, אפתיה, בלבול, שכחה, אי שקט, התקפי פאניקה וחרדות ולהפרעה בתפיסת המציאות. בנוסף, הקנאביס מעורר תחושת דיכאון בקרב משתמשיו עד כדי התפתחות של מחשבות אובדניות.
קיימת עלייה בסיכון לחלות בדלקת גרון, דלקות סימפונות, דלקות מערכת הנשימה העליונה, התפתחות כרונית של אסתמה ואמפיזמה ולסרטן ריאות. כמו גם, יש פגיעה קוגניטיבית בזיכרון, בקשב, בריכוז, בלמידה, ביכולות הארגון הקוגניטיביות וביכולת לבצע אינטגרציה של מידע מורכב - כל אלו תופעות לטווח ארוך המחמירות ככל שהשימוש מתארך, וכן התפתחות של טרשת נפוצה.
השימוש לנשים בהיריון אסור ועלול להוביל לפגיעה בפריון, וכן בפגיעה בוולד העלול להיוולד עם פיגור שכלי.
התוויות בישראל

על פי חברות מסחריות העוסקות במוצרי קנאביס, נכון לינואר 2024 יש בישראל כ-140 אלף בעלי רישיון לקנאביס. ניתן לקבל קנאביס רפואי לטיפול במחלות הבאות:
פוסט טראומה
קרוהן וקוליטיס
כאב נוירופאטי
סרטן
עבור תופעות הלוואי של טיפול כימותרפי
לשיכוך כאב בקרב חולים עם סרטן גרורתי
איידס (HIV) - במקרים בהם יש איבוד משקל, לצורך שיפור תיאבון והקלה בבחילות ובתסמיני מערכת העיכול
פרקינסון - כמשכך כאבים
טרשת נפוצה
תסמונת טורט
למקבלי טיפול פליאטיבי בסוף חייהם
אוטיזם (ילדים)
אפילפסיה
מידע נוסף על ההתוויות המאושרות לניפוק על פי מרשם ואלו שברישיונות, החל מאפריל 2024, בסעיף למעלה בנושא שימושים מאושרים בישראל.
התוויות בישראל > התוויות נגד

הסובלים מאחת הבעיות הבאות לא יכולים לקבל קנאביס רפואי:
אי־ספיקת לב, פסיכוזה, מצב פסיכוטי בעבר, הפרעה חרדתית ובקרב צעירים עד גיל 30 גם מחלה פסיכיאטרית תורשתית בקרוב משפחה מדרגה ראשונה וכן היסטוריה של התמכרות או שימוש לרעה בסמים.
בישראל פועלת עמותת הקנאבוס הרפואי בישראל הפועלת לשם הגברת המודעות לטיפול הרפואי בקנאביס רפואי וסיוע למטופלים בו ולנזקקים לטיפול זה.
התוויות בישראל > רישיון גידול קנאביס רפואי בישראל

רפורמת הקנאביס הרפואי בישראל אושרה ביוני 2016 על ידי ממשלת ישראל. הרגולציה בתחום הקנאביס מסדירה את השימוש בקנאביס רפואי למטרות רפואיות ומחקר תוך שמירה על גידול בתנאים נאותים של קנאביס רפואי. כל פעולה בצמח הקנאביס ובכלל זה גידול, ייצור, הפצה, החזקה, שינוע, בדיקות מעבדה, ניפוק או מחקר של צמח הקנאביס או מוצריו מחויבת ברישיונות מתאימים מאת יק"ר -היחידה לקנאביס רפואי במשרד הבריאות. במסגרת הרפורמה לא תוגבל כמות העוסקים בתחום ולא יוגבל מספר מקומות הגידול, אך כל מי שעוסק בענף יחויב להחזיק ברישיונות ייעודיים ולפעול לפי סטנדרטים מחייבים של איכות.
רישיון לחוות גידול/ריבוי קנאביס - קנאביס יגודל רק בחוות גידול קנאביס, בבתי צמיחה מתאימים, שיחזיקו רישיון תקף לפי פקודת הסמים המסוכנים. כל בעל רישיון גידול יהיה רשאי להוציא קנאביס מתחום החווה רק למפעל ייצור בעל רישיון. כל חברה פרטית שתרצה תוכל להגיש בקשה לרישיון גידול קנאביס.
נכון לשנת 2023 ישנן עשרות חברות המחזיקות ברישיון גידול/ריבוי קנאביס/ייבוא קנאביס למטרות רפואיות בישראל.
התוויות בישראל > רישיון גידול קנאביס רפואי בישראל > הביקורת על הרפורמה

הרפורמה בקנאביס הביאה תחילה למחסור במוצרי קנאביס ולירידה באיכות המוצרים, כגון הופעת עובש או אי התאמה של זנים למטופלים. בהמשך, משרד הבריאות עדכן את המתווה בשנת 2023, כך שההפצה עברה לבתי מרקחת ותחת פקוח רוקחים מורשים, אולם גם מתווה זה ספג ביקורת מחגי לוין, יו"ר איגוד רופאי בריאות הציבור בהסתדרות הרפואית שכתב כי לדעתו "המתווה במתכונתו הנוכחית מסכן את בריאות הציבור".
ביאורים

↑  ישנם מסלולים (pathways) שונים לכאב כרוני ולא כולם קשורים במחסור באנדוקניבוניאידים דווקא.
אדולף אולמן

| --- | --- |

 לידה:  20 ביוני 1857 פשט, ממלכת הונגריה 
 פטירה:  5 בפברואר 1925 (בגיל 67) בודפשט, ממלכת הונגריה 
 מדינה:  הונגריה 
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 מספר צאצאים:  3 
 
אדולף אולמן, הברון ברניווארי (בהונגרית: Ullmann Adolf; פשט, 19 ביוני 1857 – בודפשט, 5 בפברואר 1925) היה כלכלן יהודי-הונגרי, חבר הבית העליון של בית הנבחרים ההונגרי, אחת מעשרים ושמונה משפחות הברונים היהודים-הונגרים.
קורות חיים

אביו של אדולף אולמן, מוריץ ג'רג' אולמן היה סיטונאי וסגן נשיא בורסת הסחורות וניירות הערך של בודפשט, אמו הייתה יוליה ליאון. אדולף סיים את לימודיו באקדמיה למסחר בבודפשט ובשנת 1874 הצטרף ל"בנק האשראי הכללי ההונגרי", שם התמנה למנהל סניף בשנת 1881 למנהל העסקים בשנת 1885 ולנשיא הבנק ב- 1895. בשנת 1909 ירש את כיסאו של ז'יגמונד קורנפלד בלשכת המנכ"ל, ובשנת 1910 התמנה כחבר בבית העליון בפרלמנט ההונגרי. הבית העליון של הפרלמנט מנה אז כ-360 חברים ומושבים קבועים נקבעו הן לראשי הכנסיות השונות (לרבות היהודים) והן לאצולה הגבוהה (נסיכים רוזנים) ולחלק מן האצולה הנמוכה לאנשי עסקים חשובים ולנציגי הלאומים השונים בהונגריה. הבית העליון פעל במתכונת זו משנת 1867 עד 1918 ולאחר מכן משנת 1927 עד 1945. אולמן מילא תפקיד מוביל בהנהגת פעולות רבות בתחום המימון הציבורי ובהקמת חברות תעשיות. הוא היה סגן נשיא האיגוד הלאומי של התעשיינים ונשיא מחלקת התעשייה. בשנת 1916 קיבל את הצלב הגדול של מסדר פרנץ יוזף, בין יתר אותות ההוקרה, ומה 13 באפריל 1818 הוענק לו גם התואר "ברון".
רבים מכתביו בנושא פיננסי ובנושאי מדיניות המסחר הלאומית התפרסמו בעיקר בעיתון בשפה הגרמנית שהופיע בבודפשט הפסטר לויד. בשנת 1905 כתב ספר על מחקריו בנושא פיננסים ואשראי בעקבות סיור מקיף שערך בארצות הברית.
משפחתו

הוא נשא לאישה את אלה ליכטנברג בשנת 1890 ונולדו הם שלושה ילדים:
ג'רג' (1961-1891), לימים גם הוא היה מנכ"ל בנק האשראי הכללי ההונגרי, אספן אמנות ידוע; אשתו הייתה ארז'בט אוטְל-פּאלפי(1902–?) )
פרנץ (1914-1894) מת מוות הרואי במלחמת העולם הראשונה
מריה (1899-?); בעלה יוז'ף פאקשי (1893-?)
לקריאה נוספת

לקסיקון יהודי הונגרי, אדולף אולמן
הלקסיקון הגדול של רוואי (כרך 18, טירת טארגן)
בלה קמפלן: משפחות אצילות הונגריות (כרך א')
הערות שוליים

↑  הבורסה לניירות ערך של בודפשט (באנגלית)
| --- | --- |
בקרת זהויות :  GND: 1148032975  SUDOC: 166726338  VIAF: 313557853   WorldCat (עם VIAF): 313557853 
בנין הבורסה לניירות ערך בבודפשט. נוסדה בשנת 1864.